26.- 28. juunini kogunesid Helsingisse Kaisaniemi parki, lõõskava päikese kätte, inimesed, kelle  garderoobis domineerib peamiselt must ja kellest enamik valib enda jahutamiseks kuumal suvepäeval just jaheda õlle. Aset leidis kaheteistkümnes Tuska Open Air Metal Festival. Oma panuse moshpit'ide käimatõmbamisele, juustega tuuleveski tegemisele ning fännidest koosneva ühendkoori tekkimisele andsid kolme päeva jooksul Gojira, All That Remains, Rotten Sound ning corpse paint'i endiselt au sees hoidva tõelise tr00 kvlt bläkk metalli esindaja Immortal, Evil, Amorphis, Stam1na, My Dying Bride, Suicidal Tendencies ja üle üheteistkümne aasta esimese pikema tuuri ette võtnud post-metal pioneer Neurosis.